**Халықаралық Ақтау Әуежайы** Қазақстандағы халықаралық әуежай. Ол Ақтау орталығынан 21 км қашықта орналасқан.

Тарихы
------

«Ақтау халықаралық әуежайы» Акционерлік қоғамы 1996 жылғы қараша айында құрылды. Әуежай 1983 жылдан бастап жұмысын іске асыруда және азаматтық авиацияда пайдаланылатын барлық әуе кемелердің түгелдей дерлiк түрлерiн қабылдау мен ұшыру үшін жабдықталған. Әуежай Ил-76, АН-124 «Руслан» ауыр жүк тиейтін әуе кемелер түрлерін қабылдайды.

Каспийаралық өңірдегі мұнай саласының қарқынды дамуы жүк тасымалдау көлемін ұлғайтуды, мұнайшыларға қажетті жабдықтарды тез жеткізу үшін, өз кезегінде жаңа жолаушылар терминал құрылысын салу мен әуежайды қайта жаңғырту қабілеттілігін туғызды. «Ақтау халықаралық әуежайы» АҚ-ның өмірінде жаңа кезең 2007 жылғы желтоқсан айында басталды. «Ақтау халықаралық әуежайы» АҚ -ның 100% акциясы өткізілген тендерге сәйкес Сенімгерлік Басқару «ATM Grup Uluslararası Havalimanı Yapım Yatırım ve Işletme limited» түрік компаниясына 28 жыл мерзімге берілді. Сол жылда Маңғыстау облысы әкімдігімен және ATM Grup арасында 30 жыл мерзімге жаңа жолаушылар терминал құрылысын салу мен пайдалану Концессия Шартты жасалды. Сенімгерлік Басқарудың шартына сәйкес, әуежайды қайта жаңғырту және ұшып-қону жолағын ұзарту, жүргізу жолағын және перронды қайта жаңарту, санатсыз ОМИ жарық дабыл жүйесін ИКАО халықаралық стандарттарына лайықты бірінші санаттағы ОВИ жүйесімен алмастыру жүргізілуде. Қайта жаңғырту аяқталғаннан кейін ҰҚЖ-ның ұзындығы 3060 м. ені 45 м. жабылғы тығыздығы кемінде 50 PCN құрайды. Бұл максималды ұшу массасы бойынша барлық ауыр жүк тиейтін кемелерді шектеусіз қабылдау мүмкіндігін береді.

Жаңа жолаушылар терминал құрылысын салу 2009 жылы аяқталды. Терминалдың өткізу қабілетілігі сағатына 450 жолаушы, VIP және CIP - залдарын атқаратын ауданды қоса алғанда, жалпы ауданы 13 400м2 құрайды. Жолаушылар терминалының қауіпсіздігі мен жайлылығы үшін, қазіргі заманғы құралдармен, қауіпсіздік пен күзетті қоса алғанда, жаңа электронды және электромеханикалық жүйелермен, оның ішінде: телескопиялық жолаушылар көпірлерімен, электронды тіркей бағанымен, HVAC- салқындату мен жылыту жүйесімен, FIDS - электронды таблода ұшулар туралы хабарлау жүйесімен, X- RAY- ренгенді сканерлермен, CCTV- бейнебақылау жүйесімен, лифттер мен эскалаторлармен жабдықталған.

Әуежай 2009 жылы «ТМД елдер арасында ең үздік әуежай» байқауында 2008 жылғы «ТМД елдер арасында қарқынды дамушы әуежай» номинациясында жеңімпаз болды, 2010 жылғы мамыр айында Ақтау әуежайы 2009 жылғы «ТМД елдер арасында перспективті дамитын әуежай» болып мақұлданды.

Қазіргі уақытта Ақтау әуежайы, Астана және Алматы әуежайларынан кейін, тасымалдаулар көлемі бойынша Қазақстан Республикасында расында үшінші орында тұр. Әуежайда қазақстандық және шетелдік авиакомпаниялар қызмет көрсетеді, олар 8 ішкі және 16 халықаралық бағыттар бойынша ұшуларды орындайды. Ақтау қаласынан Мәскеу, Ыстамбұл, Баку және Киев қалалары арқылы, әлемнің кез-келген нүктеcіне жетуге болады. Қазақcтанның барлық жолаушылар транзиті өңірлік авиакомпаниялардың арқасында жүзеге асырылады, олар жолаушылар потенциялы азырақ қалалардан (Атырау, Шымкент, Қызылорда, Ақтөбе, Орал) жолаушыларды Ақтау әуежайына жинап, олар аталған 4 ірі әуежайлардан әрі қарай дүние жүзіне шығады. Қазіргі таңда, әуежай облыстың транзитті потенциалын іске асыру мақсатында, әлемнің түйістіру әуежайларына жаңа бағыттарды ашу бойынша маркетинг жұмыстарын жүргізеді.

Тасымалдаушылар мен Бағыттар
----------------------------

### Жолаушылар тасымалдау

| ТасымалдаушыАтауы | Бағыттары&#13; |
| --- | --- |
| Аэрофлот | Mәскеу-Шереметьево |
| Air Astana | Алматы, Нұр-Сұлтан, Атырау |
| Atlasglobal | Стамбұл-Ататүрік |
| Bek Air | Алматы, Орал, Шымкент, Нұр-Сұлтан |
| SCAT | Ақтөбе, Алматы, Нұр-Сұлтан, Астрахан, Атырау, Баку, Көкшетау, Ыстамбұл-Ататүрік, Краснодар, Махачкала, Минеральные Воды, Мәскеу-Внуково, Орал, Шымкент, Тбилиси |
| Qazaq Air | Атырау |

Жолаушылар саны
---------------

2008 — 474 000   

2009 — 450 000   

2010 — 585 000   

2013 — 776 000  

2014 — 813 746  

2015 — 845 710  

2016 — 865 774   

2017- 1 072 400   

2018 - 1 023 900

Түсініктемелер
--------------

1. ↑  AIP Kazakhstan Мұрағатталған 16 маусымның 2013 жылы.
2. ↑  AEROFLOT Assumes Transaero Kazakhstan Operation from late-Oct 2015, *Airline Route* (26 October 2015). Тексерілді 26 қазанның 2015.
3. ↑  Azerbaijan Airlines Launches Low-cost AZALJet Service from late-March 2016.  airlineroute.
4. 1 2  Bek Air. Новое направление полетов Алматы-Актау-Алматы (26 March 2014). Тексерілді 26 наурыздың 2014.
5. ↑  Аэропорт Актау признан лучшим в странах СНГ Мұрағатталған 8 шілденің 2015 жылы.
6. ↑  В субботу аэропорт Актау встречал своего полумиллионного пассажира в этом году Мұрағатталған 27 қарашаның 2010 жылы.
7. ↑  Международный аэропорт Актау признан лучшим в СНГ
8. ↑
9. 1 2  Отчет перед потребителями о деятельности АО "Международный аэропорт Актау" по предоставлению регулируемых видов услуг за 2018 год.

Сілтемелер
----------

|  |  |  |  |
| --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуҚазақстан Қазақстан әуежайлары тізімі |
| --- |
|  |
| 

Ақтау
 • Ақтөбе
 • Алматы
 • Алматы-Бұрындай
 • Арқалық
 • Нұр-Сұлтан
 • Атбасар
 • Атырау
 • Балқаш
 • Екібастұз
 • Қарағанды
 • Көкшетау
 • Қостанай
 • Қызылорда
 • Орал
 • Өскемен
 • Павлодар
 • Петропавл
 • Семей
 • Аягөз
 • Шымкент
 • Талдықорған
 • Тараз
 • Түркістан
 • Үшарал
 • Зайсан
 • Жезқазған

 |

 |